ANUNȚ

**Camera de Comerţ, Industrie si Agricultura Vrancea**, in parteneriat cu Centrul Național de Invățământ Turistic S.A. și Fundația Convergențe Europene implementează în perioada 05.02.2020- 04.08.2021 proiectul  **“Calificare, Competențe, Competitivitate în Regiunea Sud Est” (contract POCU/464/3/12/128144**), proiect cofinanțat din FSE prin **Programul Operațional Capital Uman 2014-2020** .

Proiectul este cofinanțat din Fondul Social European prin Programul Operațional Capital Uman 2014-2020 și se derulează în toate cele 6 județe ale Regiunii de Dezvoltare Sud Est (Vrancea, Brăila, Galați, Tulcea, Buzău, Constanța).

**Obiectivul general** al proiectului îl reprezintă îmbunătățirea nivelului de competențe profesionale pentru 519 de angajați din Regiunea de Dezvoltare SUD-EST, în vederea sporirii capacității de inserție profesională și a adaptabilității acestora la dinamica sectoarelor economice cu potențial competitiv identificate conform SNC și în corelare cu domeniile de specializare inteligentă conform SNCDI.

Astfel, prin implementarea activităților acestui proiect un număr de 519 angajați care activează în domeniile turism și ecoturism, construcții, procesarea alimentelor si băuturilor, textile și pielărie, tehnologia informației si comunicațiilor vor participa **GRATUIT** la programe de formare profesională (cursuri de calificare, inițiere, specializare), respectiv la programe de evaluare și certificare de competențe profesionale dobândite pe alte căi decât cele formale. Se va acorda o atenție sporită atragerii și participării la activitățile proiectului a angajaților vârstnici (55-64 de ani), astfel încât minim 52 de persoane vor aparține acestei categorii de vârstă.

De asemenea, în cadrul proiectului, 36 de întreprinderi vor fi sprijinite în realizarea unor programe personalizate de învățare la locul de muncă, iar minim 3 întreprinderi vor reuși, la finalizarea proiectului, să introducă și să mențină, ca o practică curentă, programe de învățare la locul de muncă adecvate specificului firmei.

Beneficiile participării grupului- țintă la activitățile propuse în proiect sunt următoarele:

* posibilitatea de anticipare a schimbărilor prin elaborarea unei planificări strategice pe termen lung în companiile participante la proiect;
* crearea și dezvoltarea unor mecanisme de planificare prospectivă a ocupării forței de muncă și a competențelor – prognoze privind pensionările, fluctuația personalului, locuri de muncă vacante, schimbări la nivelul programelor și serviciilor din întreprinderi, specializări necesare, etc.;
* facilitarea adaptării activității participanților la dinamica sectoarelor economice cu potențial competitiv identificate conform SNC sau la dinamica domeniilor de specialitate inteligentă conform SNCDI;
* creșterea performanțelor în plan professional, precum și îmbunătățirea abilităților profesionale ale participanților; introducerea unor modele inovatoare de organizare a muncii, productive și ”verzi” în întreprinderi, practici care să asigure sănătatea și securitatea la locul de muncă, care îmbunătățesc statutul profesional și de sănătate al angajaților, care asigură un tratament egal la locul de muncă, inclusiv pentru nevoile lucrătorilor vârstnici;
* dezvoltarea și implementarea unor practici pentru integrarea și adaptarea noilor angajați la locul de muncă;
* reducerea sau eliminarea neconcordanțelor dintre competențele, abilitățile și cunoștintele lucrătorilor din întreprinderi prin elaborarea de planuri de învățare și dezvoltare în carieră, etc.

Pentru mai multe informații despre proiect, va rugam să utilizați următoarele date de contact:

-d-na Tudor Cristina Daniela (Expert comunicare și grup țintă S): tel. 0726893239 e-mail: info@ccia-vrancea.ro;

-d-na Ioana Secara (Expert comunicare și grup țintă S): tel. 0733.674661 e-mail: ioana@ccia-vrancea.ro.